钦定古今图书集成/明伦汇编/官常典/第723卷 > 张确
## 钦定古今图书集成/明伦汇编/官常典/第723卷 > 张确

按《宋史忠义传》：“确字子固，邠州宜禄人。元祐中，擢进
士第。徽宗即位，应诏上书言十事，乞诛大奸，退小人，
进贤能，开禁锢，起老成，擢忠鲠，息边事，修文德，广言
路，容直谏，遂列于上籍。宣和二年，召至京师，青溪盗
起，碓言此皆王民，但庸人扰之耳。愿下哀痛之诏，省
不急之务，租赋之外，一切寝罢。敢以花石淫巧供上
者死。抚绥胁附，毋以多杀为功，旬浃之间，可以殄灭。”
忤王黼意，通判杭州，摄睦州事。有自贼中逃归者，悉

兵叛，确表言：“河东，天下根本，安危所系。无河东，岂特
秦不可守，汴亦不都矣。敌既得叛卒，势必南下。潞城
百年不修筑，将兵又皆戍边。臣生长西州，颇谙武事，
若得秦兵十万人，犹足以抗敌，不然，惟有一死报陛
下耳。”书累上，不报。明年二月，金兵至，知城中无备，谕
使降，确乘城拒守。或献谋欲自东城溃围出，且探确
意。确怒叱曰：“确守土臣，当以死报国，头可断，腰不可
屈！”乃战而死。钦宗闻之悲悼，优赠述古殿直学士，召
见其子崇，慰抚之曰：“卿父今之巡远也，得其死所矣，
复何恨！使为将为守者皆如卿父，朕顾有今日邪！”敛
容叹息者久之。